Cirīša ezers (dabas parks)
Šis raksts ir par dabas parku. Par ezeru skatīt rakstu Cirišs. Cirīša ezers ir dabas parks Latgalē. Izvietojies Latgales augstienes Feimaņu paugurainē, iekļauj Ciriša un Ruskuļu ezerus un apkārtējo teritoriju, administratīvi ietilpst Preiļu novada Aglonas pagastā. Pirmās aizsardzības statusu ieguva Ciriša ezera salas 1931. gadā; mūsdienās tām ir dabas lieguma statuss, tajās kopumā konstatētas 349 vaskulāro augu sugas, no kurām 4 ir īpaši aizsargājamas sugas. Aizsargājamā teritorija pašreizējā platībā izveidota 1977. gadā, lai aizsargātu Latgales augstienei raksturīgo ainavu ar tās dabas vērtībām. Natura 2000 teritorija.